Čas glasovanja
Predsednica
Naslednja točka je glasovanje.
(Za izide in druge podrobnosti glasovanja: glej zapisnik)
*
Nigel Farage
Gospa predsednica, v skladu s členom 110 našega poslovnika lahko Komisija kadar koli zaprosi za dovoljenje, da poda izjavo o nujnem vprašanju. Čez noč smo dobili gospodarsko katastrofalne, vendar pričakovane novice, da je še ena država potegnila kratko in da bo treba Portugalsko reševati. Ali lahko vprašam, če ste od Komisije prejeli kakšno prošnjo, da bi danes podala izjavo o Portugalski? Če ne, ali lahko komisar pojasni zakaj ne? Ali meni, da reševanje Portugalske ni dovolj pomembno vprašanje, da bi o njem razpravljal ta parlament, ali pa zgolj potiska glavo v pesek?
Predsednica
Gospod Farage, razumeli smo vas in prepričana sem, da vas je komisar Šefčovič slišal. Pravica vsake institucije je, da se odzove. Slišali smo vas in videli bomo, kaj se bo zgodilo.
Nigel Farage
Gospa predsednica, sprašujem: ali je odgovor da ali ne? Ali ste od Komisije prejeli prošnjo, da poda nujno izjavo o razmerah na Portugalskem, ali ne?
Predsednica
Gospod Farage, to je pravica Komisije in imeli ste priložnost, da vas slišijo. Sedaj bomo nadaljevali z našim glasovanjem.
